text: Cirkusplakater generer husarheste, siger udvalgsformand
  31 maj 2016 kl. 20.01
  Cirkusplakater generer garderhusarernes heste og publikum, siger udvalgsformand.
  Det er af hensyn til garderhusarernes heste, til publikum og til ønsket om at have en pæn by, at Varde kommune forlanger, at Cirkus Arena skal fjerne sine plakater fra lygtepælene på den ruten, som Dronning Margrethe skal følge, når hun den 3. og 4. juni gæster Varde.
  Det sagde formanden for kommunens Plan- og miljøudvalg, Venstremanden Preben Friis-Hauge, tirsdag aften til TV SYD. Hør ham forklare sig i klippet øverst i artiklen.
  